**ՀԻՄՆԱՎՈՐՈՒՄ**

**« ԿԵՆԴԱՆԱԲԱՆԱԿԱՆ ՀԱՎԱՔԱԾՈՒՆԵՐԻ ՎԵՐԱԲԵՐՅԱԼ ՏԵՂԵԿԱՏՎՈՒԹՅԱՆ ՀԱՎԱՔՄԱՆ ԵՎ ԳՐԱՆՑՄԱՆ ԿԱՐԳԸ ՍԱՀՄԱՆԵԼՈՒ ՄԱՍԻՆ» ՇՐՋԱԿԱ ՄԻՋԱՎԱՅՐԻ ՆԱԽԱՐԱՐԻ ՀՐԱՄԱՆԻ ՆԱԽԱԳԾԻ ԸՆԴՈՒՆՄԱՆ ՎԵՐԱԲԵՐՅԱԼ**

1. **Ընթացիկ իրավիճակը և իրավական ակտի ընդունման անհրաժեշտությունը**

**«Կենդանաբանական հավաքածուների վերաբերյալ տեղեկատվության հավաքման և գրանցման կարգը սահմանելու մասին» շրջակա միջավայրի նախարարի հրամանի (այսուհետ՝ Հրաման) նախագծի** ընդունման անհրաժեշտությունը բխում է Վարչապետի 2022 թվականի մայիսի 24-ի «Կենդանական աշխարհի մասին» օրենքում փոփոխություններ և լրացումներ կատարելու մասին» Հայաստանի Հանրապետության օրենքի կիրարկումն ապահովող միջոցառումները հաստատելու մասին**»** N571-Ա որոշմամբ հաստատված հավելվածի 13-րդ կետի պահանջից և **նպատակաուղղված է** բացահայտելու **Հայաստանի Հանրապետության** կենդանիների տեսակների հավաքված, կանոնակարգված, ցուցադրվող և պահվող կենդանիների կենդանի կամ դրանց խրտվիլակների, արգասիքների և պրեպարատների հավաքածուները, դրանց քանակական և որակական փոփոխությունները:

**Առաջարկվող կարգավորման բնույթը**

**Կենդանաբանական հավաքածուներ ունեցող իրավաբանական կամ ֆիզիկական անձանց կողմից կենդանաբանական հավաքածուների վերաբերյալ փաստաթղթային և էլեկտրոնային տվյալները ներկայացվելու են հրամանի նախագծում նշված Ձև N1-ին համապատասխան, իսկ տեղեկատվության հավաքը և գրանցումը իրականացվելու է գրանցամատյանում, որի օրինակելի ձևը հաստատվելու է լիազոր մարմնի կողմից:**

 **Կենդանաբանական հավաքածուների վերաբերյալ տեղեկատվությունը ներառելու է տվյալներ կենդանաբանական հավաքածուներ ունեցող իրավաբանական կամ ֆիզիկական անձանց վերաբերյալ, ինչպես նաև տեղեկատվություն կենդանաբանական հավքածուների տեսակների (հայերեն և լատիներեն անվանումները) վերաբերյալ:**

1. **Նախագծի մշակման գործընթացում ներգրավված ինստիտուտները, անձինք և նրանց դիրքորոշումը**

Նախագիծը մշակվել է շրջակա միջավայրի նախարարության կողմից:

1. **Ակնկալվող արդյունքը**

Շրջակա միջավայրի նախարարի հրամանի նախագծի ընդունման արդյունքում կենդանաբանական հավաքածուների վերաբերյալ տեղեկատվության հավաքման և գրանցման գործընթացն առավել կանոնակարգված և վերահսկելի կդարձնի կենդանաբանական հավաքածուների վերաբերյալ տվյալների գրանցումը, կապահովի տվյալների համալրումը, դասակարգումը, պահպանումը և փոփոխությունների օպերատիվ մուտքագրումը:

**5․ Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին**

**«**Կենդանաբանական հավաքածուների վերաբերյալ տեղեկատվության հավաքման և գրանցմանկարգը սահմանելու մասին**»** շրջակա միջավայրի նախարարի հրամանի նախագծի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ էական նվազեցում չի նախատեսվում: